Fjodor Mihajlovič Dostojevski, Zločin i kazna

Pred vama je ulomak djela Fjodora Mihajloviča Dostojevsko *Zločin i kazna*. Pozorno ga pročitajte, a zatim i smjernice za pisanje školskog eseja ispod teksta.

Redoslijed ponuđenih smjernica ne obvezuje vas u oblikovanju eseja. Svoj esej oblikujte kao zaokruženu cjelinu (uvod, razrada zaključak).

Najprije pišite na listu za koncept, a kasnije uredno prepišite na list za čistopis.

Pazite na pravopisnu i gramatičku točnost. Esej treba imati 380 do 520 riječi (+/- 10 %).

 (...)

To se tisuću puta već napisalo i pročitalo. Što se pak tiče moje razdiobe ljudi na obične i neobične, priznajem, da je ta razdioba nešto samovoljna, ali ja to i ne nastojim dokazati točnim ciframa. Ja jedino vjerujem u svoju glavnu misao. A ta je misao da se ljudi po prirodnom zakonu dijele *uopće* na dvije vrste: na nižu (običnu), to jest, da tako reknem, na materijal, koji služi jedino za rađanje sličnih stvorenja, i na ljude odista, to jest, na one u kojima ima dara ili talenta, da u svojoj sredini reknu novu riječ. Podvrste su tu dabome nebrojene, ali one se dvije vrste razlikuju prilično oštro po svojim crtama: prva vrsta, to jest materijal, to su uopće ljudi, po svojoj prirodi konzervativni, pristojni, žive u poslušnosti i vole da budu poslušni. Oni po mom sudu i moraju da budu poslušni, jer je to njihovo određenje i nikako ih ne ponizuje. Druga vrsta: svi krše zakon, rušioci su ili bar skloni tome, sudeći po sposobnostima. Zločini su tih ljudi, razumije se, relativni i raznoliki: ponajviše oni iziskuju, u jako različitim izjavama, da se u ime boljega razruši današnje. No ako je kome potrebno poradi ideje koraknuti i preko leša i preko krvi, to on može zaista u sebi, po mom sudu, dopustiti sam sebi, da korakne preko krvi što uostalom zavisi o ideji i njezinoj veličini, to zapamtite! Jedino u tom smislu govorim ja u svom članku o njihovom pravu na zločin. (...) Prva je vrsta svagda gospodar sadašnjosti, druga vrsta gospodar budućnosti. Oni prvi čuvaju svijet i množe ga brojem, ovi drugi okreću svijet i vode ga k cilju. I ovi i oni imaju sasvim jednako pravo, da postoje.

**Smjernice za pisanje**

* Smjestite ulomak u kontekst romana, nacionalne književnosti i vremena u kojem je nastao.
* Objasnite ukratko što je Raskoljnikov učinio. Nemojte prepričavati sadržaj.
* Odredite temeljni problem romana i uočite na koji način ovaj ulomak otvara taj problem.
* Što je navelo Raskoljnikova da razvije iznesenu teoriju?
* Kako Raskoljnikov dijeli ljude?
* Predstavite njegovu podjelu i opišite ju. U koju skupinu ljudi Raskoljnikov ubraja samoga sebe na razini svoje
* teorije?
* Što se s njim dogodilo kada je svoju teoriju proveo u djelo?
* Komentirajte rečenicu iz teksta: *Zločini su tih ljudi, razumije se, relativni i raznoliki: ponajviše oni iziskuju,*
* *u jako različitim izjavama, da se u ime boljega razruši današnje.*
* Smatrate li da se bolji svijet može graditi u krvi postojećega? Obrazložite svoje stavove.